Projektas Nr. IXP-1152(2)

LIETUVOS RESPUBLIKOS

VIETOS SAVIVALDOS ĮSTATYMO 3, 18, 20, 25 IR 41STRAIPSNIŲ PAKEITIMO IR PAPILDYMO

ĮSTATYMAS

2002 m. sausio d. Nr. IX-

Vilnius

(Žin., 1994, Nr.55-1049; 2000, Nr.91-2832; 2001, Nr.64-2323, Nr.71-2515)

1 straipsnis. 3 straipsnio 2 ir 9 dalių pakeitimas

1. 3 straipsnio 2 dalyje po žodžio “per” įrašyti žodžius “administracinio vieneto nuolatinių” ir šią dalį išdėstyti taip:

“2. Vietos savivalda - valstybės teritorijos administracinio vieneto - savivaldybės teisė laisvai ir savarankiškai tvarkytis pagal Lietuvos Respublikos Konstituciją ir įstatymus per administracinio vieneto nuolatinių gyventojų tiesiogiai išrinktų atstovų savivaldybės tarybą bei jos sudarytas vykdomąsias institucijas."

2. 3 straipsnio 9 dalyje po žodžio “teritorijoje” įrašyti žodį “nuolat”, vietoj žodžio “žmonės” įrašyti žodį “asmenys” ir šią dalį išdėstyti taip:

“9. Bendruomenė – atitinkamoje teritorijoje nuolat gyvenantys asmenys, susieti bendrais viešaisiais poreikiais ir interesais.”

2 straipsnis. 18 straipsnio 2 dalies pakeitimas

Papildyti 18 straipsnio 2 dalį trečiuoju sakiniu “Valdybos nariais gali būti tik Lietuvos Respublikos piliečiai”, paskutiniame šios dalies sakinyje po žodžių “Valdybos narių” įrašyti žodžius “statusą, jų” ir šią dalį išdėstyti taip:

“2. Valdybos nariai pagal pareigas yra meras ir mero pavaduotojas (pavaduotojai). Kitų (neetatinių) valdybos narių kandidatūras iš tarybos narių savivaldybės tarybai tvirtinti teikia meras. Valdybos nariais gali būti tik Lietuvos Respublikos piliečiai. Valdybos nariais negali būti Kontrolės komiteto pirmininkas, jo pavaduotojas ir Kontrolės komiteto nariai. Valdybos narių statusą, jų tvirtinimo ir valdybos nario statuso praradimo procedūrą nustato savivaldybės tarybos veiklos reglamentas.”

3 straipsnis. 20 straipsnio 1 ir 2 dalių papildymas

1 Papildyti. 20 straipsnio 1 dalį antruoju sakiniu “Meru ir mero pavaduotojais gali būti tik Lietuvos Respublikos piliečiai” ir šią dalį išdėstyti taip:

“1. Savivaldybės taryba savo įgaliojimų laikui iš tarybos narių renka merą ir mero siūlymu skiria vieną ar kelis mero pavaduotojus. Meru ir mero pavaduotojais gali būti tik Lietuvos Respublikos piliečiai. Savivaldybės taryba gali nuspręsti, kad mero pavaduotojas pareigas atlieka visuomeniniais pagrindais. Meras renkamas, o mero pavaduotojas skiriamas slaptu balsavimu. Laikoma, kad meras išrinktas, o mero pavaduotojas paskirtas, jeigu už jų kandidatūras balsavo visų tarybos narių dauguma. Su meru darbo sutartis nesudaroma.”

2. Papildyti 20 straipsnio 2 dalį 4 punktu:

“4) kai išvyksta nuolat gyventi į užsienio valstybę".

4 straipsnis. 25 straipsnio papildymas 3 ir 4 punktais

Papildyti 25 straipsnį 3 ir 4 punktais:

“3) kai išvyksta nuolat gyventi į užsienio valstybę;

4) įsiteisėjus teismo sprendimui dėl tarybos nario, ne Lietuvos Respublikos piliečio, išsiuntimo iš Lietuvos Respublikos.”

5 straipsnis. 41 straipsnio 2 ir 3 dalių pakeitimas

1. 41 straipsnio 2 dalyje vietoj žodžio “piliečių” įrašyti žodį “gyventojų” ir šią dalį išdėstyti taip:

“2. Gyventojų skundus dėl savivaldybės pareigūnų piktnaudžiavimo ar biurokratizmo tiria Seimo kontrolieriai, kurių įgaliojimus nustato Seimo kontrolierių įstatymas.”

2. 41 straipsnio 3 dalyje vietoj žodžio “piliečių” įrašyti žodžius “gyventojų, institucijų, įstaigų, įmonių” ir šią dalį išdėstyti taip:

“3. Savivaldybės institucijų bei savivaldybės tarnautojų aktai ar veiksmai, pažeidžiantys gyventojų, institucijų, įstaigų, įmonių ir organizacijų teises gali būti skundžiami Administracinių bylų teisenos įstatymo nustatyta tvarka.”

6 straipsnis. Įstatymo įsigaliojimas

Šis Įstatymas įsigalioja nuo Lietuos Respublikos Konstitucijos 119 straipsnio pakeitimo įstatymo įsigaliojimo dienos.

Skelbiu šį Lietuvos Respublikos Seimo priimtą įstatymą.

RESPUBLIKOS PREZIDENTAS

Projektą teikia:

Valstybės valdymo ir savivaldybių komitetas

Komiteto pirmininkas	Petras Papovas

2002-04-22